Új luxusbuszt mutatott be a Volvo – Autó-Motor
2018. Május 29 23:32
Húsz év után jön a generációváltás a Volvo Buses csúcsmodelljénél, a 9000-es sorozatú turistabuszoknál.
A Volvo Buses húsz év után cseréli le a kínálatát megkoronázó 9000-es sorozat járműveit, amíg a 9700-as a megszokott megjelenéssel folytatja, a 9900-as luxusbusz Z alakú oldalablak-vonallal hívja fel magára a figyelmet. A különösen a jármű sarkainál optimalizált légellenállás, a 350 kg-mal csökkentett saját tömegnek és a topográfiai viszonyokat figyelembe vevő robotizált váltónak hála 4%-kal csökkent a járművek fogyasztása, a hajtásról minden esetben 11 literes motor gondoskodik.
A 9700-as modell 3,65 méter magas, a 9900-as 3,95 méteren tetőzik, 12, 13 vagy 14 méteres hossz választható mindkét esetben. Új, saját fejlesztésű ülések javítják az utasok kényelmét, több vezetőtámogató rendszer is megjelent a fedélzeten, de az első ajtó alsó részére tett ablakkal is javítják a biztonságot – különös tekintettel az esetleg a holttérben tartózkodó egyéb közlekedők észlelését. Az első energiaelnyelő zóna jobb védelmet nyújt az utasoknak.
97009900autóbuszbuszvideóVolvovolvo busvolvo buses
Megszabadulna az autóvezetőtől a Volvo
Előző cikk Mókus – Herczeg Balázs: Amíg sikeres tudok maradni, nem adom fel
Következő cikk Turán Frigyes hosszú idő után ismét futamgyőzelmet ünnepelhetett!